Okresná prokuratúra Lučenec 
F. Lehára 12, 984 80 Lučenec 1

Sp. zn. : 1 Pv 430/12/6606	Lučenec, 15.10.2012
EEČ : 2-47-127-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako otec dcéry XXXXX, nar. XXXXX hoci bol podľa právoplatného rozsudku  Okresného súdu v Lučenci  č.  17P 38/2011 z 24.01.2012 počnúc dňom  01.11.2011 povinný platiť výživné na dcéru mesačne v sume 30 € k rukám matky dieťaťa XXXXX, nar. XXXXX a to bežné výživné od 01.02.2012 a zmeškané výživné za obdobie od 01.11.2011 do 31.01.2012 v celkovej sume 90 € mu súd povolil zaplatiť v lehote 30-dní od právoplatnosti rozsudku t. j. od 01.01.2012, takto uloženú povinnosť v XXXXX a inde riadne neplnil a za obdobie od 01.02.2012 do 31.07.2012 dlhoval na výživnom celkom 90 € a na zameškanom výživnom dlhoval celkom 87,50 €   
lebo zanikla trestnosť činu
Odôvodnenie:
Poverený príslušník OO PZ v Poltári uznesením zo dňa 14.08.2012 pod č. ORP-1173/PT-LC-2012 začal trestné stíhanie a zároveň vzniesol obvinenie XXXXX, nar. XXXXX pre prečin zanedbania povinnej výživy podľa § 207 odsek 1 Trestného zákona, ktorý prečin mal obvinený spáchať spôsobom  a v rozsahu uvedenom v skutkovej  vete vo  výrokovej časti tohto uznesenia. 
	Poverený príslušník OO PZ v Poltári po ukončení skráteného vyšetrovania predložil dňa 09.10.2012 na okresnú prokuratúru návrh na zastavenie trestného stíhania zo 07.10.2012, ktorý návrh odôvodnil splnením podmienok podľa § 86 písm. a/ Trestného zákona obvinenou. 
Po preskúmaní vyš. spisu som z výpovede obv. XXXXX zo dňa 21.09.2012 zistil, že tento dňa 21.09.2012 poštovým peňažným poukazom vyplatil dlžnú sumu bežného výživného vo výške 90 € a zameškané výživné v sume 62,50 € a tiež výživné za mesiac október roku 2012 v sume 30 €, čím má vyplatené všetky dlžné sumy výživného. 
Svedkyňa - poškodená XXXXX vo výpovedi dňa 05.10.2012 potvrdila, že obv. XXXXX v mesiacoch júl, august a september roku 2012 jej poslal výživné v sume 85 € a v mesiaci september roku 2012 v sume 300 €, čím splnil vyživovaciu povinnosť  na bežnom a zameškanom výživnom aj za mesiac október roku 2012. 
Vyplatenie dlžnej sumy výživného vyplýva aj z pripojených poštových peňažných poukazov.
	Podľa § 86 písmeno a/  Trestného zákona  trestnosť činu zaniká aj vtedy  ak ide o prečin zanedbania povinnej výživy  podľa § 207 Trestného zákona, ak prečin nemal trvale nepriaznivé následky a páchateľ svoju povinnosť dodatočne  splnil skôr než  sa  súd odobral na záverečnú poradu. 
Podľa § 215 ods. 1 písm. h/ Tr. poriadku prokurátor zastaví trestné stíhanie ak zanikla trestnosť činu.
	Z uvedeného dôvodu nakoľko obvinený XXXXX splnil vyživovaciu povinnosť, preto bolo potrebné o jeho trestnom stíhaní za  prečin zanedbania povinnej výživy podľa § 207 odsek 1, ods. 3 písm. b/  Trestného zákona   rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor